Mladi službenici Vlade Srbije i Ministarstva kulture i informisanja usred februara otputovali su na luksuzni godišnji odmor u Tajland koji košta najmanje 2.000 evra po osobi. Za ovo putovanje brzo se pročulo budući da su se mladi državni činovnici na sva zvona hvalili o “raju u koji idu”.

"Odoše cigani", ponosno je na Fesbuk profilu napisala saradnica Ivana Tasovca - Kliknite na sliku za uvećanje (+)

Jelena Marinković, šefica kabineta ministra kulture i informisanja Ivana Tasovca, prednjačila je u hvalisanju na “Fejsbuku”.

Jelena Marinković i ministar Ivan Tasovac

Po statusima koje je objavljivala, reklo bi se da je brojala dane do polaska na put, a neposredno pre poletanja okačila je i sliku sa aerodroma uz krajnje neprikladan komentar - “Odoše cigani”.

Danijel Nikolić, šef kabineta generalnog sekretara u Vladi slikao je pasoše pred put, ali je ovu sliku brzo izbrisao sa profila

Među ostalim putnicima bili su i visoko pozicionirani vladini službenici - Vladimir Grković, pravni savetnik generalnog sekretara u Vladi Srbije Novaka Nedića, Danijel Nikolić, šef kabineta generalnog sekretara u Vladi Srbije Novaka Nedića i Jelena Stevanović, zadužena za odnose sa medijima u Vladi Srbije.

Veliki problemi: Ko će u kojoj stolici da lenčari na luksuznoj plaži

Prizori s fotografija ostavili bi bez daha svakog ljubitelja egzotičnih putovanja: Tirkizno more, peščane plaže, istorijske građevine... Gledajući te fotografije, glavno pitanje se samo nameće: Kako su oni sa svojim platama mogli da finansiraju ovako luksuzan odmor?

Sve to dešava se u vreme kada Vlada za koju rade sprovodi rigorozne mere štednje nakon kojih su smanjene penzije i plate hiljadama lekara, nastavnika i službenika.

Danijel Nikolić je ljubitelj luksuznih putovanja

Evo računice. Cena noćenja, bez obroka, u ovom hotelu kreće se od 60 do 170 evra po osobi. To znači da su mladi službenici samo za smeštaj (10 noćenja) platili između 600 i 1.700 evra. Prosečna cena avionske karte iznosi 1.100 evra. Nije teško izračunati da ovakav odmor, uz hranu i provod, košta najmanje 2.000 evra po osobi.

Samo nek' je veselo: Vladimir Grković, mladi pravni savetnik u Vladi

A plate za pozicije ovih mladih ljudi, sudeći po sistematizaciji radnih mesta, kreću se od 54 hiljade do 82 hiljade dinara, pa se postavlja pitanje kako su finansirali tako skup odmor.

Voli putovanja: Jelena Stevanović, zadužena za odnose sa medijima

Marinkovićeva nije mogla da se suzdrži ni kad su sleteli, pišući kako su “stigli u raj”, odnosno luksuzni hotel “The Beach Boutique House” na elitnom ostrvu Puket.

Vole dobar provod

Nije im ni prvi put. Na njihovim fejsbuk profilima može se videti da vole dobar, skup provod i putovanja, pa su tu između ostalog fotografije iz Brisela, Sankt Peterburga, Brisela, sa Zlatibora...

Sa jednog od brojnih putovanja...

Većina fotografija koje dokazuje njihov put u Tajland, skinute su neposredno nakon što su novinari prosledili pitanja.